cyanic-selkie/wikianc huggingface dataset:
ఐస్‌లాండ్
క్రీడలు
ఐస్లాండు వాతావరణం స్కీయింగ్, ఫిషింగ్, స్నోబోర్డింగ్, మంచు క్లైంబింగు, రాక్ క్లైమ్బింగుకు అనుకూలంగా ఉంటుంది. అయినప్పటికీ సాధారణ ప్రజలు పర్వతారోహణ, హైకింగ్ క్రీడలకు ప్రాధాన్యత ఇస్తున్నారు. ఐస్లాండు ఆల్పైన్ స్కై టూరింగు, టెలిమార్కు స్కీయింగ్లకు ప్రపంచ స్థాయి గమ్యస్థానంగా ఉంది. ఉత్తర ఐలాండ్లోని ట్రోల్ ద్వీపకల్పం ప్రధాన కేంద్రంగా ఉంది. దేశం పర్యావరణం గోల్ఫు క్రీడకు అనుకూలంగా ఉండనప్పటికీ చెడుగా ద్వీపమంతా పలు గోల్ఫు కోర్సులు ఉన్నాయి. సుమారుగా 3,00,000 జనాభా కలిగిన ఐస్లాండులో 17,000 మంది గోల్ఫు క్రీడాకారులు నమోదుచేయబడ్డారు. స్కాట్లాండు కంటే ఐస్లాండులో గోల్ఫు క్రీడాకారులు అధికంగా ఉన్నారు. ఐక్యరాష్ట్రంలో " ఆర్కిటిక్ ఓపెన్ "గా పిలువబడే గోల్ఫు అంతర్జాతీయ గోల్ఫ్ టోర్నమెంటు క్రీడలకు ఐస్లాండు వార్షికంగా ఆతిథ్యం ఇస్తుంది. ఈ క్రీడ ఆక్యురెరీ గోల్ఫ్ క్లబ్బులో వేసవి కాలపు రాత్రివేళలో నిర్వహించబడుతుంది. ఐస్లాండ్ " వరల్డు స్ట్రాంగెస్టు మ్యాన్ " పోటీలో తొమ్మిది టైటిల్సు సాధించింది. ఇందులో నాల్గింటిని మాగ్నస్ వెర్ మాగ్నస్సన్, జోన్ పాల్ సిగ్మార్సన్ సాధించారు. ఇటీవల 2018లో హఫూర్ర్ జులిస్ బ్జోర్న్సన్ కూడా ఈ పోటీలో విజయం సాధించాడు.
ఓషన్ రోయింగు క్రీడలో ఆధిక్యతలో ఉన్న దేశాలలో ఐస్లాండు ఒకటి. ఐస్లాండు రోలర్ ఫియాన్ పాల్ అత్యంత వేగవంతమైన, అత్యధిక రికార్డులను అధిగమించిన ఓషన్ రోవరుగా గుర్తించబడుతున్నాడు. ఆయన వరుసగా నాలుగు మహాసముద్రాలలో (అట్లాంటిక్, ఇండియన్, పసిఫిక్, ఆర్కిటిక్) వేగవంతమైన రోయరుగా గిన్నిస్ వరల్డ్ రికార్డులను స్వంతం చేసుకున్నాడు. 2017 నాటికి ఐస్లాండు రోవర్లు మొత్తం 24 గిన్నిస్ వరల్డ్ రికార్డులను స్వంతం చేసుకున్నాడు.
స్విమ్మింగ్ ఐస్లాండులో ప్రజాదరణ పొందింది. జియోథర్మర్మలు సాంకేతికతో వేడిచేసిన బహిరంగ కొలనులు దేశం అంతటా విస్తారంగా ఉంటాయి. జాతీయ పాఠ్య ప్రణాళికలో భాగంగా ఈత కోర్సులు తప్పనిసరిగా ఉన్నాయి. చారిత్రాత్మకంగా ద్వీపంలో రవాణా కొరకు గుర్రపు స్వారీ ఉపయోగించబడుతుంది. ఐస్లాండు ప్రజలకు గుర్రపు స్వారీ ఒక సాధారణ వృత్తిగా ఉంది.
1867 లో స్థాపించబడిన రేకిజవిక్ షూటింగ్ అసోసియేషన్ ఐస్లాండులో అతి పురాతనమైన క్రీడా సంఘంగా గుర్తించబడుతుంది. 19 వ శతాబ్దంలో స్వతంత్రం కొరకు పోరాడిన రాజకీయవాదులు, జాతీయవాదుల ప్రోత్సాహంతో ఐస్లాండులో రైఫిల్ షూటింగ్ చాలా ప్రాచుర్యం పొందింది. ప్రస్తుతం ఇది ముఖ్యమైన కాలక్షేపంగా మిగిలిపోయింది.
ఐస్లాండ్ అనేక చెస్ మాస్టర్లను ఉత్పత్తి చేసింది. ప్రచ్ఛన్న యుద్ధం శిఖరాగ్రానికి చేరుకున్న సమయంలో 1972 లో రియాక్వివిక్లో చారిత్రక ప్రపంచ చదరంగ చాంపియన్‌షిప్పు క్రీడలకు ఆతిథ్యం ఇచ్చింది. 2008 నాటికి ఐస్ల్యాండులో తొమ్మొది మంది చెస్ గ్రాండు మాస్టర్లు ఉన్నారు. తక్కువ జనాభా ఉన్న ఐస్లాండులో ఇది గణనీయమైన సంఖ్యగా భావించబడుతుంది. బ్రిడ్జ్ క్రీడ ఐస్లాండులో ప్రజాదరణ కలిగి ఉంది. 1991 లో ఐస్లాండు జపాన్లోని యోకోహామాలో నిర్వహించబడిన అంతర్జాతీయ టోర్నమెంట్లలో పాల్గొన్నది. 1950 వరల్డ్ బ్రిడ్జ్ ఛాంపియన్షిప్ హామిల్టన్‌లో (బెర్ముడా బౌల్) ను ఐస్లాండు ద్వితీయ స్థానం సాధించింది.
డిటెక్టివ్
డిటెక్టివ్‌ 2017లో విడుదలైన తెలుగు సినిమా. ఈ సినిమా తమిళంలో ‘తుప్పరివాలన్‌’. తెలుగులో ‘డిటెక్టివ్‌’ పేరుతో విడుదలైంది. హరి వెంకటేశ్వర పిక్చర్స్, విశాల్ ఫిలిం ఫ్యాక్టరీ బ్యానర్‌లపై విశాల్, జి.హరి నిర్మించిన ఈ సినిమా మిస్కిన్‌ దర్శకత్వం వహించాడు. విశాల్, ప్రసన్న, అను ఇమ్మాన్యుయేల్‌, ఆండ్రియా ప్రధాన పాత్రల్లో నటించిన ఈ సినిమా 10 నవంబర్ 2017న విడుదలైంది.
కథ
అద్వైత భూషణ్ (విశాల్) ఓ ప్రైవేట్ డిటెక్టివ్. మనోహర్ (ప్రసన్న) అతని అసిస్టెంట్. కేసులు లేవని బాధపడుతున్న నేపథ్యంలో ఓ స్కూల్ విద్యార్థి తన పెంపుడు కుక్కను చంపినదెవరో తెలుసుకోవాలని అద్వైత భూషణ్‌ను కోరుతాడు. ఆ కేసు కూపీ లాగుతున్న క్రమంలో వరుస హత్యలకి సంబందించిన విషయాలు అద్వైత భూషణ్ దృష్టికి వస్తాయి. హంతకులు హత్యలు చేసి వాటిని యాక్సిడెంట్స్‌గా నమ్మిస్తారు. ఆ హత్యల వెనుక డెవిల్ (వినయ్), భాగ్యరాజా, ఆండ్రియాతో కూడిన గ్యాంగ్ హస్తం ఉందని తెలుస్తుంది. వారందరూ హత్యలు ఎందుకు చేశారు. ఆ హత్యల వెనుక మిస్టరీ ఏమిటీ ? డిటెక్టివ్ అద్వైత భూషణ్ ఆ కేసుని ఎలా ఛేదించాడు? అనేదే మిగతా సినిమా కథ.
ఇవి కూడ చూడండి
జీతూ జోసెఫ్
మూలాలు
వర్గం:విశాల్ నటించిన సినిమాలు
వయ్యా సామేలు
250px|right| వయ్యా సామేలు  ప్రముఖ కవి, రచయిత, గాయకుడు. అతను తెలంగాణ సాయుధ పోరాటంలో బాల కొరియర్‌గా పనిచేసాడు.
జీవిత విశేషాలు
ఆయన స్వగ్రామం ఉమ్మడి వరంగల్‌ జిల్లా దేవరుప్పల. తెలంగాణ సాయుధ రైతాంగ పోరాటంలో ప్రజాగాయకుడిగా పేరుపొందిన రాజారామానికి ఆయన స్వయానా తమ్ముడే. అన్న ప్రోద్బలంతో బాల్యంలోనే రైతాంగ పోరాటానికి మద్దతుగా నిలిచి కొరియర్‌గా మారాడు. అనేక సంవత్సరాల పాటు అభ్యుదయ రచయితల సంఘం నగర అధ్యక్షుడిగా సేవలందించాడు. మానవుడు, వయ్యారి పాటలు, జన గర్జన, గళగర్జన, ప్రజావాణి నాబాణి, పోరుగీతం, హరితహారం, ప్రజాకంటకులు అనే పలు పుస్తకాలు రాశాడు. అతను కొంత కాలంగా కేన్సర్‌తో బాధపడుతూ 2019 జనవరి 10న జగద్గిరిగుట్టలోని స్వగృహంలో కన్నుమూశాడు.
బయటి లంకెలు
వర్గం:వరంగల్ జిల్లా రచయితలు వర్గం:2019 మరణాలు వర్గం:జనన సంవత్సరం తప్పిపోయినవి వర్గం:తెలంగాణ సాయుధ పోరాట యోధులు
కంటిపాప
కంటిపాప (Pupil) జంతువుల కన్నులోని భాగము.
ఇది ఐరిస్ (Iris) మధ్యభాగంలో ఉంటుంది. దీని గుండా కాంతి కనుగుడ్డులోనికి ప్రవేశించి రెటినా ను చేరుతుంది. తద్వారా మనం బయటి వస్తువుల్ని చూడగలుగుతున్నాము. ఇది ఎక్కువమందిలో నలుపు రంగులో ఉంటుంది. మానవులలో కంటిపాప గుండ్రంగా ఉంటుంది; అయితే పిల్లి వంటి కొన్ని జంతువులలో ఇది సన్నగా పొడవుగా ఉంటుంది. దీని పరిమాణం స్థిరంగా ఉండకుండా కాంతి తీవ్రతను బట్టి మారుతుంటుంది. వెలుతురు ఎక్కువగా ఉండే పగటి పూట ఇది చిన్నగా ఉండి చీకటిగా ఉండే రాత్రి సమయంలో ఇది పెద్దదిగా మారుతుంది.
మూలాలు
వర్గం:శరీర నిర్మాణ శాస్త్రము
ఇస్త్రీ పెట్టె
right|thumb|కరెంటు ఇస్త్రీ పెట్టె దుస్తులకు ఉన్న మడతలు పోవడానికి ఇస్త్రీ చేయడానికి వాడే పరికరము.ఇది ప్రధానంగా రెండు రకములు.రజకుల ప్రధాన అదాయవనరుగా చెప్పవచ్చు.
ఇస్త్రీ చేస్తే మడతలు ఎందుకు పోతాయి
మనం ధరించే బట్టలు ఎంతగా నలిగి పోయినా ఉష్ణం, తేమ, ఒత్తిడి ద్వారా వాటిని సాఫీగా చేయవచ్చు. వస్త్రాల తయారీలో దారాల పోగుల్ని వడకడం, నేయడం లాంటి ప్రక్రియల ద్వారా ఒక క్రమపద్ధతిలో అమరి ఉండేలా చేస్తారు. పత్తితో తయారైన నూలు వస్త్రాలను చేసే ముందు నూలు పోగులను కావలసిన పరిమాణంలో తెంచి మృదువుగా మారేలా చేస్తారు. జంతువుల వెంట్రుకలతో తయారు చేసే ఉన్ని దుస్తులలోని పోగులు సహజంగానే మృదువుగా ఉంటాయి. వస్త్రాలు నలిగిపోయినప్పుడు ఏదైనా చదునైన ప్రదేశంపై వాటిని ఉంచి వేడిగా ఉండే ఇస్త్రీపెట్టెతో పాముతారు. ఆ వేడి వల్ల, ఒత్తిడి వల్ల వస్తాల్లోని పోగులు సాఫీగా మారతాయి. ఇస్త్రీ చేయవలసిన వస్త్రంపై ముందు కొద్దిగా నీళ్లు చిలకరించడం వల్ల నీటితేమ వస్త్రంలోని పోగుల మధ్యకు చొరబడి ఆ పోగులను కొంచెం ఉబ్బేటట్లు చేస్తుంది. అందువల్ల పోగుల మధ్య ఉండే పట్టు సడలి పోతుంది. అలా ఉబ్బిన పోగులను వేడిగా ఉండే ఇస్త్రీ పెట్టెతో రుద్దడం ద్వారా ఆ ఒత్తిడికి, వేడికి తడిపోగులు పొడిబారే క్రమంలో అవి మనకు కావలసిన పద్ధతిలో నున్నగా, సాఫీగా మారుతాయి. మామూలు ఇస్త్రీపెట్టెలో మండే బొగ్గులతో వేడిని కలుగజేస్తే, ఎలక్ట్రిక్ ఐరన్ బాక్సులో విద్యుత్ శక్తి ద్వారా వేడిని ఉత్పత్తి చేస్తారు. కొన్ని ఇస్త్రీ పెట్టెల్లో దుస్తులపై తేమను కలిగించే ఏర్పాటు కూడా ఉంటుంది. వీటిని వాడినప్పుడు వేరే నీటిని చిలకరించనక్కర్లేదు.
బయటి లంకెలు
Ironing
కారుచోల
సిఆర్‌డిఎ పరిధిలో చేరిక
ఈ గ్రామం గ్రామ పంచాయితీ పరిధిగా ఉంది. నూతనంగా ఏర్పాటైన ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సిఆర్‌డిఎ) ఈ గ్రామ పరిధిలోని పూర్తి విస్తీర్నము (1057 హెక్టార్లు) ను ఆంధ్రప్రదేశ్ రాజధాని నగర (అమరావతి) ప్రాంత పరిధిలోకి 2014 డిశెంబరు 30 వ తేది నుండి చేరినట్లుగా అమలులోకి తెస్తూ  ప్రభుత్వం ఉత్తర్వులు జారీ చేసింది.
సమీప గ్రామాలు
యడ్లపాడు 2 కి.మీ, జగ్గాపురం 3 కి.మీ, జాలాది 3 కి.మీ, ఉన్నవ 4 కి.మీ, కొప్పర్రు 5 కి.మీ
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు యడ్లపాడులో ఉన్నాయి. సమీప జూనియర్ కళాశాల యడ్లపాడులోను, ప్రభుత్వ ఆర్ట్స్ / సైన్స్ డిగ్రీ కళాశాల చిలకలూరిపేటలోనూ ఉన్నాయి. సమీప మేనేజిమెంటు కళాశాల బోయపాలెంలోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం చిలకలూరిపేటలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
ప్రభుత్వ వైద్య సౌకర్యం
కరుచోలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
కరుచోలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు, ప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి గ్రామం నుండి 5 కి.మీ. దూరంలోపు ఉంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు గ్రామం నుండి 5 కి.మీ.లోపు దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 8 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కరుచోలలో భూ వినియోగం కింది విధంగా ఉంది:
నీటిపారుదల సౌకర్యాలు
కరుచోలలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కరుచోలలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, మిరప
గ్రామంలోని ప్రముఖులు
రాజేంద్ర భరద్వాజ్ గా పేరొందిన సినీ రచయిత - కరి కృష్ణ మూర్తి, సీతారత్నం దంపతులకు జన్మించాడు. సీతారత్నం రెండున్నర దశాబ్దాలకు పైగా గ్రామంలోని ప్రభుత్వ ప్రాథమిక పాఠశాలలో ఉపాధ్యాయరాలుగా, ప్రధాన ఉపాద్యాయురాలుగా పనిచేసింది.
సీతమ్మ అందాలు రామయ్య సిత్రాలు
సీతమ్మ అందాలు రామయ్య సిత్రాలు 2016లో విడదలైన తెలుగు చలన చిత్రం.ఈ చిత్రానికి గవిరెడ్డి శ్రినివాస్ రెడ్డి రచయితా, దర్శకుడు.రాజ్ తరుణ్, అర్థన బిను ముఖ్య పాత్రలు పొషించారు.జనవరి 29 2016లో ఈ చిత్రం విదుదలైనది.
అరుళ్నితి
అరుళ్నితి తమిళరసు (జననం: 21 జూలై 1987) పాండిరాజ్ దర్శకత్వం వహించిన వంశంలో ప్రధాన పాత్ర పోషించినందుకు ప్రసిద్ధి చెందిన భారతీయ నటుడు.
సీతమ్మ అందాలు రామయ్య సిత్రాలు
కథ
శ్రీ రామ్ (రాజ్ తరుణ్) ఒక యువ గ్రామ వాసి, అతను చిన్న వయస్సు నుండి సీత మహాలక్ష్మి (అర్థన బిను) ను ప్రేమిస్తాడు.శ్రీ రామ్ గ్రామంలోనే ఉంటాడు కాని సీత ఉన్నత విద్య కోసం నగరానికి వెళుతుంది, సెలవుల్లో గ్రామానికి వస్తూ ఉంటుంది. శ్రీ రామ్, సీత మంచి స్నేహితులు అయ్యారు.
అరుళ్నితి
వ్యక్తిగత జీవితం
అరుళ్నితి తాత తమిళనాడు మాజీ ముఖ్యమంత్రి ఎం.కరుణానిధి. అతని తండ్రి ఎం.కె తమిళరసు, తమిళనాడు ముఖ్యమంత్రి ఎం.కె స్టాలిన్ సోదరుడు. అతని బంధువులలో ప్రముఖ నిర్మాతలు, ఉదయనిధి స్టాలిన్, ధయానిధి అళగిరి ఉన్నారు.
అరుళ్నితి లయోలా కాలేజీలో డిగ్రీ చదివే ముందు చెన్నైలోని సెయింట్ మైకేల్స్ అకాడమీలో చదువుకున్నారు. అతను మరిన్ని అర్హతలను చేపట్టడానికి పాండిచ్చేరి విశ్వవిద్యాలయానికి వెళ్ళాడు. అరుళ్నితి 7 జూన్ 2015న కీర్తనాను వివాహం చేసుకున్నారు.
సీతమ్మ అందాలు రామయ్య సిత్రాలు
కథ
శ్రీ రామ్ ఆమెను అనేక విధాలుగా ఆకట్టుకోవడానికి ప్రయత్నిస్తాడు, చిత్రం యొక్క మొదటి సగం అంతటా అతని ప్రేమను వ్యక్తీకరించడానికి ప్రయత్నిస్తాడు.రామ్ ఆమెను ప్రేమిస్తున్నాడని తెలుసుకున్నప్పుడు సీత తన ప్రతిపాదనను తిరస్కరిస్తుంది.రెండవ సగం రామ్ ఆమె ప్రేమను ఎలా సాధించాడు, సితా యొక్క కుటుంబం తన నిర్ణయంతో, కొన్ని సవాళ్ళను అధిగమించి ఎలా ఆకట్టుకున్నడో ఉంటుంది.
అరుళ్నితి
నటనా వృత్తి
అతని కజిన్ ఉదయనిధి స్టాలిన్ తప్పుకోవడంతో అరుళ్నితికి పాండిరాజ్ వంశంలో ప్రధాన పాత్రను ఆఫర్ చేశారు. ఈ చిత్రంలో అతను తన తండ్రి మరణానికి ప్రతీకారం తీర్చుకోవాలని పేర్కొన్నప్పటికీ, అతని గ్రామ రాజకీయాల నుండి దూరంగా ఉన్న యువకుడిగా కనిపించాడు. అతను సునైనాతో కలిసి నటించిన ఈ చిత్రం తమిళనాడులో భారీగా ప్రచారం చేయబడింది, సానుకూల సమీక్షలను సంపాదించి బాక్సాఫీస్ వద్ద లాభదాయకమైన వెంచర్‌గా మారింది. అతని రెండవ చిత్రం ఉదయన్, ఇందులో అతను మొదటిసారి ద్విపాత్రాభినయం చేశాడు. నూతన దర్శకుడు శాంతకుమార్ దర్శకత్వం వహించిన తదుపరి చిత్రం మౌన గురు విమర్శకుల ప్రశంసలు అందుకుంది.స్లీపర్ హిట్, ఇది హాంగ్ కాంగ్ ఇంటర్నేషనల్ ఫిల్మ్ ఫెస్టివల్ 2013  కూడా ప్రదర్శించబడింది.
సీతమ్మ అందాలు రామయ్య సిత్రాలు
మూలాలు
వర్గం:తెలుగు సినిమా వర్గం:2010 తమిళ సినిమాలు వర్గం:Indian romance films వర్గం:భారతీయ సినిమా
అరుళ్నితి
నటనా వృత్తి
2013లో, అతను నటించిన యాక్షన్ డ్రామా చిత్రం తగరారు సగటు సమీక్షలకు విడుదలైంది. 2014లో, అతని చిత్రం ఒరు కన్నియుం మూడు కలవాణికలుమ్ అనేది చింబు దేవన్ ట్రేడ్‌మార్క్ శైలి, ఇది చమత్కారమైన పాత్రలు, అద్భుతమైన అంశాలు, కామెడీ, వ్యంగ్య లోడ్లతో నిండి ఉంది. 2015లో, ఆర్.అజయ్ జ్ఞానముత్తు దర్శకత్వం వహించిన అతని భయానక చిత్రం డిమోంటే కాలనీ,  చెన్నైలోని డి మోంటే కాలనీ అని పిలువబడే హాంటెడ్ కాలనీ చుట్టూ కేంద్రీకృతమై నిజ జీవిత సంఘటనల నుండి ప్రేరణ పొందింది  అరుళ్నితి మంచి నటనను కనబరిచారు, ఈ చిత్రం నిస్సందేహంగా కొత్త దర్శకుడు చేసిన మంచి ప్రయత్నం. ఆ తర్వాత, కామెడీ నలు పోలీసమ్ నల్ల ఇరుంద ఊరుమ్ (2015) ప్రతికూల సమీక్షలతో పోస్ట్ చేయబడింది. అతని తదుపరి చిత్రం క్రైమ్ థ్రిల్లర్ ఆరతు సినం (2016), ఇది పృథ్వీరాజ్ ప్రధాన పాత్రలో నటించిన మరో అద్భుతమైన మలయాళ చిత్రం జీతు జోసెఫ్ మెమోరీస్ రీమేక్ రాకను సూచిస్తుంది. రాధా మోహన్ బృందావనం (2017), అరుళ్నితి చెవిటి, మూగ పాత్రను పోషించాడు, నటుడు వివేక్‌తో అతని సంబంధం. అరుళ్నితి స్క్రీన్‌ప్లే ఎంపిక ఎల్లప్పుడూ ఆశాజనకంగా ఉంది, కంటెంట్‌కు ప్రాముఖ్యతనిస్తుంది, అతని తదుపరి చిత్రంఇరవుక్కు ఆయిరం కన్గల్ (2018). అరుళ్నితి తన క్యారెక్టర్‌కి బాగా నప్పాడు, తన పెర్ఫార్మెన్స్‌తో మెచ్యూరిటీని చూపించాడు. ఇది సానుకూల సమీక్షలతో విడుదలైంది. 2019లో, థ్రిల్లర్ కె-13 మంచి స్క్రిప్ట్‌ల కోసం దృష్టి సారించిన అరుళ్నితి నుండి మరొక నాణ్యమైన చిత్రం. అరుళ్నితి మరోసారి తనదైన నటనను ప్రదర్శించారు.
మూలాలు
వర్గం:1987 జననాలు వర్గం:జీవించే ప్రజలు వర్గం:తమిళ సినిమా నటులు వర్గం:చెన్నైకి చెందిన కళాకారులు వర్గం:భారతీయ నటులు
కూచి నరసింహం
కూచి నరసింహం (డిసెంబర్ 17, 1866 - అక్టోబరు 7, 1940) ప్రముఖ సంస్కృతాంధ్ర పండితులు, కవి, రచయిత.
జీవిత సంగ్రహం
వీరు డిసెంబరు 17, 1866న పిఠాపురంలో జన్మించారు. యాజ్ఞవల్క్య గోత్రుడు. తండ్రి వెంకనార్యుడు. తల్లి పుల్లమాంబ. వీరు ప్రాథమిక విద్యాభ్యాసం తర్వాత 1888లో బి.ఏ. డిగ్రీ పొందారు. తర్వాత ఎల్.టి. పూర్తిచేశారు. కందుకూరి వీరేశలింగము ఇతని గురువు. వీరికి ఆంగ్ల సాహిత్యంలో మంచి ప్రవేశం ఉంది. వీరు ఎలమంచిలి, నరసాపురం, నూజివీడు పట్టణాలలో ఉన్నత పాఠశాల ఉపాధ్యాయులుగా పనిచేశారు. తరువాత పిఠాపురంలోని ప్రభుత్వ ఉన్నత పాఠశాలలో ప్రధానోపాధ్యాయులుగా చాలాకాలం పనిచేసి ఉద్యోగ విరమణ చేశారు.
ఆకాలంలో కూచి నరసింహమును, పానుగంటి లక్ష్మినరసింహరావును, చిలకమర్తి లక్ష్మినరసింహమును గలిపి 'సింహత్రయ' మని వ్యవహరించిరి. ఈ సింహత్రయమును పీఠికాపుర సంస్థానము భరించింది.
అనంతరం పిఠాపురం మహారాజా వారి సూర్యారాయాంధ్ర నిఘంటువు కార్యాలయంలో కొంతకాలం పనిచేశారు. వీరు శ్రీ రామకృష్ణ పరమహంస జీవిత చరిత్ర, గౌరాంగ చరిత్ర (1912) లను రచించారు. ప్రముఖ ఆంగ్ల నాటకకర్త విలియం షేక్స్పియర్ నాటకాలను వీరు తెలుగులోకి అనువదించారు. వనవాసి, రూపలత అనే రెండు నాటకాలను రచించాడు.
సాహిత్య సేవ
ఉపాధ్యాయులలో నింత చండశాసను డుండడని వారి శిష్యులవలన వినికి. ఆయన యనపత్యుడు. శిష్యసంతానమే వారి సంతానము. విద్యార్థుల పురోభివృద్ధికి, వారి విజ్ఞానాభివృద్ధకి బంతులుగారనేక విధముల బరిశ్రమించెడి వారు. నయముననో భయముననో విద్యార్థుల నుద్ధరించుటయే ప్రధానాశయముగ బెట్టుకొనినారు. వీరు పెద్ద తరగతివారికంటే జిన్నతరగతివారికే యెక్కువశ్రద్ధ తీసుకొని పాఠము చెప్పుచుండువారు.పునాది దిట్టముగ నుండినగాని గోడ నిలబడ దని వీ రెఱుగుదురు. పిఠాపురోన్నత పాఠశాలను బ్రశంసించుచు 1907 లో జెన్నపుర పరీక్షా శాఖాధికారులు యోగ్యతాపత్ర మొసగిరన్న సంగతి తెలుగువారింకను మఱచియుండరు. మన నరసింహము పంతులుగారి ప్రధానోపాధ్యాయత్వమే యీ పాఠశాలకీ గౌరవము దెచ్చింది. పంతులుగారు పనిచేయుచున్నపుడు మెట్రిక్యులేషన్‌లో నూటికి నరువదిడెబ్బదివఱకు నుత్తీర్ణులసంఖ్య పెరిగింది. పంతులుగారు విద్యార్థులను బై తరగతిలోనికి బంపుట కెంతకార్కశ్యము కనబఱిచెడివారో, దానికి బదిరెట్లుత్తీర్ణులను జేయుటలో గారుణ్యము కనబఱచెడివారు. వీరికి శిష్యులయందెట్టి యాదరమో, వీరిపై వీరి శిష్యుల కట్టి భక్తి గౌరవములు. వీరి శిష్యులు నేడు మహాపదవులలో నుండి గౌరవింపబడుచున్నారు.
1938 లో నొకమారు పంతులుగారికి గొప్ప జబ్బుచేసింది. అది తెలిసికొని కాకినాడనుండి ముగ్గురు శిష్యులు రాత్రికి రాత్రి బయలుదేఱి వచ్చి వీరి చేతిలో నూఱురూపాయలు పెట్టి 'తమ రివి స్వీకరింపక తప్పదు. మాప్రార్థనము విని నిఘంటుకార్యాలయములో నింక బనిచేయవలదు. నిరంతర భాషావ్యాసంగమే మీయనారోగ్యమునకు హేతువు' అనిచెప్పి వెళ్ళిపోయిరట. శిష్యప్రేమ యిట్టిదని పంతులుగారు మాటలవరుసలో నీవిషయము చెప్పిరి.
పీఠికాపురాధీశ్వరులు గంగాధర రామారావుగారు పంతులుగారి చదువు చెప్పించి వీరి యభ్యుదయమునకు సర్వధా తోడ్పడిరి. 1888 లో బి.ఎ. ప్రథమశ్రేణి నుత్తీర్ణులైరి. నరసింహము పంతులుగారి వంటి శ్రీరామభక్తుని మఱియొకని మనము చూడము. ఆయన గ్రంథములన్నియు రామాంకితములే చేసెను. పంతులుగారి యభిమానవిషయము వేదాంతము. కళాశాలలో వీరి గురువులు కందుకూరి వీరేశలింగముగారు, మెట్కాఫ్‌ దొరగారు. విలియమ్స్‌పిళ్ల మున్నగువారు. కవితాగురువులు వీరేశలింగ కవిగారేయట. ఈ సంగతి పంతులుగారు తమ 'రామకృష్ణ పరమహంస చరిత్రము' న నిటులు చెప్పినారు.
అందఱును నన్ను నరసింహ మండ్రు; కవిత యందు నాసక్తి బుట్టించినట్టి గురుడు కందుకూరి వీరేశలింగ కవిమౌళి స్థితిగతులు నీకు విన్నవించితిని రామ!
పీఠికాపుర సంస్థానాశ్రయణము పంతులుగారికి గవులలో బెద్దపేరు తెచ్చింది. వీరువ్రాసిన గ్రంథములు చాల బాఠ్యములుగా నిర్ణయింపబడినవి. 1904 లో శ్రీ రామకృష్ణ పరమహంస చరిత్రము పద్యకావ్య ముగ నావిష్కరించిరి. ఈకబ్బమున గవిత్వమునుగూర్చిన తమ యభిప్రాయము నిటులు వెల్లడించికొనిరి.
శిశిరకుమారఘోషు ఆంగ్లములో రచించిన దానినిబట్టి 'గౌరాంగచరిత్రము' పద్యకావ్యముగ బంతులుగారు సంతరించిరి. పద్యకావ్యములేగాక 'వనవాసి' 'రూపలత' మున్నగు నాటకములు వచనకృతులు బెక్కులు రచియించిరి. మొత్తము వీరికృతులలో నాంగ్లానుకరణముసా లెక్కువయనవచ్చును. ఈయన గ్రాంథికభాషా ప్రియుడు.
మనసిచ్చి చూడు (1998 సినిమా)
మనసిచ్చి చూడు 1998, నవంబరు 27న విడుదలైన తెలుగు చలనచిత్రం. ఎడిటర్ మోహన్ సమర్పణలో ఎంఎల్ మూవీ ఆర్ట్స్ పతాకంపై ఎంవి లక్ష్మీ నిర్మాణ సారథ్యంలో ఆర్. సురేష్ వర్మ దర్శకత్వం వహించిన ఈ చిత్రంలో వడ్డే నవీన్, రాశి, సుహాసిని నటించగా, మణిశర్మ సంగీతం అందించాడు.
పాటలు
ఈ చిత్రానికి మణిశర్మ సంగీతం అందించాడు. సిరివెన్నెల సీతారామశాస్త్రి పాటలు రాశాడు.
హాసం
శీర్షికలు
హస్య, సంగీతాల్లో అభిరుచి, పరిజ్ఞానం, ఆస్వాదన పెరిగేలా పలు శీర్షికలు నిర్వహించారు. పాఠకుల నుంచి ఆయా శీర్షికలకు విశేష స్పందన లభించడమే కాక పత్రిక నిర్వహణ నిలిపివేశాకా విలువైన ఆయా శీర్షికలను పుస్తకాలుగా ప్రచురించారు. ఈ క్రింది శీర్షికలు పత్రిక నడుస్తూండగా ఆదరణ పొంది, అనంతరం హాసం ప్రచురణల ద్వారా పుస్తక రూపాన్ని పొందాయి.
మనసిచ్చి చూడు (1998 సినిమా)
ఇతర లంకెలు
వర్గం:1998 తెలుగు సినిమాలు వర్గం:తెలుగు ప్రేమకథ చిత్రాలు వర్గం:మణిశర్మ సంగీతం అందించిన సినిమాలు వర్గం:వడ్డే నవీన్ నటించిన చిత్రాలు వర్గం:రాశి (నటి) నటించిన చిత్రాలు వర్గం:సుహాసిని నటించిన చిత్రాలు వర్గం:రవితేజ నటించిన సినిమాలు వర్గం:ప్రకాష్ రాజ్ నటించిన చిత్రాలు వర్గం:ఆలీ నటించిన సినిమాలు వర్గం:శ్రీహరి నటించిన చిత్రాలు
హాసం
బయటి లింకులు
వర్గం:తెలుగు పత్రికలు వర్గం:2001 స్థాపితాలు వర్గం:ఆగిపోయిన పత్రికలు
భాగ్యశ్రీ
భాగ్యశ్రీ భారతదేశానికి చెందిన సినిమా నటి. ఆమె 1989లో హిందీ సినిమా ‘మైనే ప్యార్‌ కియా’ (తెలుగులో ప్రేమ పావురాలు) సినిమా ద్వారా సినీరంగంలోకి అడుగు పెట్టి తొలి సినిమాతోనే ఉత్తమ నటిగా ఫిలింఫేర్ అవార్డు అందుకుంది.
జయసూర్య (సినిమా)
జయసూర్య 2015లో తెలుగులో విడుదలైన పొలిటికల్, రొమాంటిక్ యాక్షన్ ఎంటర్‌టైనర్‌ సినిమా. ఈ సినిమా తమిళంలో పాయుం పులి పేరుతో విడుదలైంది. శర్వాంత్ రామ్ క్రియేషన్స్ బ్యానర్ పై జి.నాగేశ్వర్ రెడ్డి, ఎస్.నరసింహ ప్రసాద్ నిర్మించిన ఈ సినిమాకు సుశీంద్రన్ దర్శకత్వం వహించాడు. విశాల్, కాజల్ అగర్వాల్, సముద్రఖని, నిఖిత, సూరి, రాజసింహన్, ఐశ్వర్య దత్త ప్రధాన పాత్రల్లో నటించిన ఈ సినిమా 4 సెప్టెంబర్ 2015న విడుదలైంది.
తులసీ రామచంద్ర ప్రభు
డాక్టర్‌ తులసీ రామచంద్ర ప్రభు తులసి సీడ్స్‌ అధిపతి.గుంటూరు జిల్లా యడ్లపాడు మండలం జగ్గాపురం లో పుట్టారు.కాపు నాయకుడు.మద్రాసు ఐఐటిలో ఫస్ట్ ర్యాంక్‌తో మెకానికల్ ఇంజినీరింగ్ పాసయ్యారు. ప్రతిభ ఉండీ చదువుకోలేకపోయిన వాళ్లకు సహకరించేందుకు 'శ్రీకృష్ణ దేవరాయ ఎయిడ్ ఫర్ పూర్ అండర్ ప్రివిలెజ్డ్' సంస్థ పేరిట ఏటా 6500 మంది విద్యార్థినీ విద్యార్థులకు స్కాలర్‌షిప్‌లు ఇస్తున్నాడు. అట్టపెట్టెల (కరోగేటెడ్ బాక్సెస్) పరిశ్రమను మొదలెట్టి, 'కోస్టల్ ప్యాకేజింగ్' చంద్రాట్రాన్స్‌పోర్టు,'తులసీ సీడ్స్' కంపెనీలకు పైగా అధిపతి అయ్యారు.గతంలో ఈయన ప్రజారాజ్యం తరపున మంత్రి కన్నా లక్ష్మీనారాయణ పై పోటీచేసి ఓడిపోయారు.
జయసూర్య (సినిమా)
కథ
గుంటూరులో భవాని అనే ఓ రౌడీ గ్యాంగ్ ధనవంతులైన వ్యాపారవేత్తలను డబ్బు కోసం వేధిస్తూ హత్యలు చేస్తుంటాడు. ఈ ముఠాని పట్టుకోవాలని ట్రై చేసిన ఎస్‌ఐ ఆల్బర్ట్ (హరీష్) ని చంపేస్తారు. దాంతో ఆ భవాని గ్యాంగ్ ని ఫినిష్ చేయాలనీ సీక్రెట్ మిషన్ పై వైజాగ్ నుంచి అసిస్టెంట్ కమిషనర్ అఫ్ పోలీస్ అయిన జయసూర్య(విశాల్) రంగంలోకి దిగుతాడు. అండర్‌ కవర్‌లో వచ్చిన జయసూర్య (విశాల్‌) ఆ ముఠాని మొత్తం ఏరి పారేస్తాడు. కానీ హత్యలు ఆగవు. అప్పుడే కథలోకి శ్రీను (సముద్రఖని) వస్తాడు. అసలు ఈ శ్రీను ఎవరు ? ఈ కథకి, జయసూర్యకి శ్రీనుకి ఉన్న సంబంధం ఏమిటి ? అనేదే మిగతా సినిమా కథ.
తులసీ రామచంద్ర ప్రభు
భావాలు
వర్గం:గుంటూరు జిల్లా పారిశ్రామికవేత్తలు
జయసూర్య (సినిమా)
మూలాలు
వర్గం:2015 తెలుగు సినిమాలు వర్గం:విశాల్ నటించిన సినిమాలు
లాల్ కృష్ణ అద్వానీ
భారతదేశ రాజకీయల్లో "లోహ పురుషుడు" గా ప్రసిద్ధి గాంచిన లాల్ కృష్ణ ఆడ్వాణీ  గారు 1927  జూన్ 8న సింధ్ ప్రాంతంలోని కరాచి  పట్టణంలోని సంపన్న వ్యాపార కుటుంబంలో జన్మించారు. 15 సం.ల వయస్సులోనే ఆర్.ఎస్.ఎస్.లో ప్రవేశించారు. దేశ విభిజన సమయంలో భారత దేశానికి వలస వచ్చి తరువాత దేశ రాజకీయాలకే అంకితమయ్యా. భారతీయ జనసంఘ్ పార్టీలో చేరి అనతి కాలంలోనే ముఖ్య పదవులు పొందినాడు. 1967లో ఢిల్లీ మున్సిపల్ కార్పోరేషన్ అధ్యక్షుడైనాడు. 1977లో మురార్జీ దేశాయ్ ప్రభుత్వంలో మంత్రిపదవి పొందినాడు. 1980లో భారతీయ జనతా పార్టీ ఏర్పడిన తరువాత దేశ రాజకీయాలలో ప్రముఖ పాత్ర వహించే అవకాశం లభించింది. అటల్ బిహారి వాజపేయి నేతృత్వంలోని భారతీయ జనతా పార్టీ ప్రభుత్వంలో కీలకమైన హోంశాఖ పదవిని నిర్వహించాడు. 2009 ఎన్నికలకు ముందే భారతీయ జనతా పార్టీ ప్రధాని అభ్యర్థిగా ప్రకటింబడ్డాడు. ప్రస్తుతం 15వ లోక్‌సభ ఎన్నికలలో గుజరాత్ లోని గాంధీనగర్ లోక్‌సభ నియోజకవర్గం నుంచి పోటీ చేసి విజయం సాధించాడు.
ప్రారంభ జీవనం
1927 నవంబర్ 8న సింధ్ ప్రాంతంలోని కరాచీ లోని సంపన్న వ్యాపారవేత్త కిషన్ చంద్ అద్వానీ, జియాని దేవి దంపతులకు జన్మించారు. కరాచీ, హైదరాబాద్ (పాకిస్థాన్) పట్టణాల్లో విద్యనభ్యసించి 15 సం.ల ప్రాయంలోనే రాష్ట్రీయ స్వయంసేవక్ సంఘ్ (ఆర్.ఎస్.ఎస్)లో ప్రవేశించి ఆర్.ఎస్.ఎస్ సిద్ధాంతాలను పూర్తిగా ఒంటపట్టించుకొని ఇంజనీరింగ్ చదువును కూడా మానివేసి పూర్తిగా దేశ రాజకీయాలకే అంకితమయ్యాడు. దేశ విభజన అనంతరం 12 సెప్టెంబర్, 1947 నాడు భారత్ కు తరలివచ్చాడు. మహాత్మా గాంధీ హత్య అనంతరం అనేక మంది ఆర్.ఎస్.ఎస్ కార్యకర్తలతో పాటు అద్వానీ కూడా అరెస్ట్ అయ్యాడు. ఆ తర్వాత శ్యాం ప్రసాద్ ముఖర్జీ స్థాపించిన భారతీయ జనసంఘ్ పార్టీలో చేరి చురుగ్గా పనిచేశాడు. దీన్ దయాళ్ ఉపాధ్యాయ సహకారంతో మంచి కార్యకర్తగా పేరుపొంది, రాజస్థాన్ జనసంఘ్ పార్టీ అధ్యక్షుడికి సలహాదారునిగా నియమించబడ్డాడు.
1960, 70 దశాబ్దం
1966లో ఢిల్లీ మెట్రోపాలిటన్ కౌన్సిల్ మధ్యంతర ఎన్నికలలో జన సంఘ్ తరపున ఎన్నికై మరుసటి సంవత్సరమే ఢిల్లీ మున్సిపల్ కార్పోరేషన్ అధ్యక్షుడయ్యాడు. 1970లో రాజ్యసభకు ఎన్నికైన అద్వానీ జనసంఘ్ లో ప్రముఖ పాత్ర వహించి దేశ ప్రజలను ఆకర్షించాడు. 1975లో మీసా చట్టం కింద అరెస్ట్ అయ్యాడు. ఎమర్జెన్సీ కాలంలో తన అనుభవాలను వివరిస్తూ అద్వానీ ది ప్రిజనర్స్ స్క్రాప్ బుక్ గ్రంథాన్ని రచించారు. 1976లో జైలు నుంచే రాజ్యసభకు ఎన్నికైనాడు. ఎమర్జెన్సీ అనంతరం జనసంఘ్ పార్టీ జనతా పార్టీలో విలీనం కావడంతో అద్వానీ 1977లో జనతా పార్టీ తరపున పోటీ చేసి మొరార్జీ దేశాయ్ ప్రభుత్వంలో సమాచార, ప్రసార శాఖా మంత్రిగా పనిచేశారు. ఆ విధంగా కేంద్ర సమాచార, ప్రసార శాఖా మంత్రిగా పనిచేసిన మొట్టమొదటి కాంగ్రెసేతర వ్యక్తిగా రికార్డు సృష్టించాడు. జనతా పార్టీ పతనంతో జనసంఘ్ పార్టీ వేరుపడి భారతీయ జనతా పార్టీ పేరుతో కొత్త పార్టీ స్థాపించడంతో అద్వానీకి దేశ రాజకీయాలలో ముఖ్య పాత్ర వహించే అవకాశం కల్గింది.
1980 దశాబ్దం
కాని ప్రారంభంలో పార్టీ పరిస్థితి ఏ మాత్రం ఆశాజనకంగా లేదు. 1982లో పార్టీకి లభించిన లోక్‌సభ స్థానాల సంఖ్య రెండు మాత్రమే. 1986లో అద్వానీ భారతీయ జనతా పార్టీ అధ్యక్ష పదవిని చేపట్టిన తర్వాత పార్టీ పరిస్థితి పూర్తిగా మారిపోయింది. 1989 లోక్‌సభ ఎన్నికలలో పార్టీ స్థానాల సంక్యను 86 కు పెంచగలిగినాడు. అద్వానీ లోక్‌సభలోకి తొలి సారిగా ప్రవేశించినది కూడా 1989లోనే.
అయోధ్య రథయాత్ర
అద్వానీ జీవితంలోనే కాదు దేశ రాజకీయాలనే మలుపు తిప్పిన సంఘటన అయోధ్య రథయాత్ర. సోమనాథ దేవాలయం నుంచి అయోధ్యకు రథయాత్ర చేసి అయోధ్యలో రామాలయాన్ని నిర్మించడానికి ప్రజల మద్దతు పొందడమే ఆశయంగా పండిత్ దీనదయాళ్ ఉపాధ్యాయ జన్మదినమైన 1990, సెప్టెంబర్ 25న ప్రారంభించిన అయోధ్య రథయాత్ర బీహార్ సరిహద్దులో అప్పటి బీహార్ ముఖ్యమంత్రి లాలూ ప్రసాద్ యాదవ్ అద్వానీ రథయాత్రకు పగ్గాలు వేయడంతో ఆగిపోయింది. 10,000 కిలోమీటర్ల రథయాత్ర చేసి అక్టోబర్ 30న అయోధ్య చేరుకోవాలని ప్రణాళిక వేసుకున్న రథయాత్ర ఆగిపోయిననూ అప్పటికే అద్వానీ విశేష ప్రజాదరణను పొందినాడు. ఆ తర్వాత విశ్వనాథ్ ప్రతాప్ సింగ్ ప్రభుత్వానికి భారతీయ జనతా పార్టీ మద్దతు ఉపసంహరించడం, ఆ తర్వాత 1991 లోక్‌సభ ఎన్నికలలో భారతీయ జనతా పార్టీ స్థానాల సంఖ్యను 120కు పెంచిన ఘనత అద్వానీదే. 1992 డిసెంబర్ 6న అయోధ్యలో జరిగిన కరసేవ సంఘటనలో అద్వానీ అరెస్ట్ అయ్యాడు.
ఆ తర్వాత పరిణామాలు భారతీయ జనతా పార్టీని కానీ అద్వానీని కానీ అంతగా ప్రభావితం చేయలేదు. 2004 ఎన్నికలలో పరాజయం తర్వాత పార్టీ సీనియర్ నాయకులే అద్వానీపై విమర్శలు గుప్పించారు. ఉమా భారతి, మదన్ లాల్ ఖురానా లాంటి సీనియర్ నాయకులు పార్టీ నుంచి సస్పెండ్ అయ్యారు. పాకిస్తాన్ పర్యటన సందర్భంగా జిన్నా సమాధి వద్ద విజిటర్స్ బుక్ లో అద్వానీ రాసిన వ్యాఖ్యలు దేశంలో కలకలం రేపాయి.
పార్లెమెంటు సబ్యుడిగా
1970లో తొలిసారిగా రాజ్యసభ ద్వారా లోక్‌సభ లోకి ప్రవేశించారు. 1989 వరకు రాజ్యసభ సభ్యుడిగా ఉన్నారు. 1980 ప్రాంతంలో రాజ్యసభలో ప్రతిపక్ష నాయకుడిగా తనపాత్రను పోషించారు. 1989లో తొలిసారిగా లోక్‌సభ లోకి ప్రవేశించారు. లోక్‌సభలో ప్రతిపక్ష నాయకుడిగా ఎన్నికైనారు
కేంద్ర మంత్రిగా అద్వానీ
1977లో మురార్జీ దేశాయ్ జనతా ప్రభుత్వంలో తొలిసారిగా కేంద్ర మంత్రిగా అవకాశం లభించింది. ఆ తర్వాత అటల్ బిహారీ వాజపేయి ప్రభుత్వంలో 3 పర్యాయాలు కూడా కేంద్ర మంత్రిగా హోంశాఖను సమర్థవంతంగా నిర్వహించారు. 1998-2004 మధ్య ఉప ప్రధాని పదవి బాధ్యతలు కూడా చేపట్టారు.
నాదేశం నా జీవితం
2008లో "మై కంట్రీ, మై లైఫ్" పేరుతో స్వీయచరిత్రను విడుదల కావించాడు. 986 పేజీల పుస్తకంలో తన రాజకీత జీవితపు అంతరంగాన్ని విపులంగా వివరించాడు.
ప్రధాని అభ్యర్థిగా అద్వానీ
2007, డిసెంబర్ 10 నాడు పార్టీ కేంద్ర కార్యవర్గం సమావేశమై అటల్ బిహారీ వాజపేయి వారసుడిగా అద్వానీ పేరును ఖరారు చేసింది. అనారోగ్య కారణాలపై నాయకత్వ బాధ్యతల నుంచి వైదొల్గాలని నిర్ణయించుకున్నందున, లోక్‌సభకు మధ్యంతర ఎన్నికలు రావచ్చన్న దృష్టితో అద్వానీ లాంటి వ్యక్తికి ఈ బాధ్యతలు కట్టబెట్టాలని వాజపేయి భారతీయ జనతా పార్టీ పార్లమెంటరీ బోర్డుకు సందేశం పంపారు. అద్వానీ అభ్యర్థిత్వాన్ని బోర్డు కూడా ఆమోదించింది. పాకిస్తాన్ పర్యటనలో జిన్నాకు లౌకికవాదిగా పేర్కొని సంఘ్ పరివార్ చే ఆగ్రహానికి గురైన అద్వానీ ఆ తర్వాత అధ్యక్ష పదవికి కూడా వదులుకోవాల్సి వచ్చింది. కాని అదే సంఘ్ పరివార్ అద్వానీకి మద్దతు ప్రకటించింది. లోక్‌సభలో ప్రతిపక్షనేతగా ఉన్నప్పుడే అద్వానీ తాను ప్రధాని పదవికి సహజ అభ్యర్థిగా చెప్పుకున్నారు. దాంతో సహచరులు ఆయనపై తిరగబడ్డారు. మరళీ మనోహర్ జోషి, యశ్వంత్ సిన్హా లాంటి నేతలు అద్వానీ ప్రకటనపై విమర్శలు గుప్పించారు. ప్రస్తుతం మురళీ మనోహర్ జోషినే ఆయన అభ్యర్థిత్వాన్ని ప్రతిపాదించడం విశేషం.
మూలాలు
వర్గం:1927 జననాలు వర్గం:భారత రాజకీయ నాయకులు వర్గం:భారతీయ జనతా పార్టీ రాజకీయ నాయకులు వర్గం:భారతీయ జనతా పార్టీ అధ్యక్షులు వర్గం:ఉప ప్రధానమంత్రులు వర్గం:9వ లోక్‌సభ సభ్యులు వర్గం:10వ లోక్‌సభ సభ్యులు వర్గం:11వ లోక్‌సభ సభ్యులు వర్గం:12వ లోక్‌సభ సభ్యులు వర్గం:13వ లోక్‌సభ సభ్యులు వర్గం:14వ లోక్‌సభ సభ్యులు వర్గం:15వ లోక్‌సభ సభ్యులు వర్గం:భారతీయ హిందువులు వర్గం:భారత ప్రతిపక్ష నేతలు వర్గం:ముంబై విశ్వవిద్యాలయం పూర్వవిద్యార్థులు వర్గం:16వ లోక్‌సభ సభ్యులు వర్గం:దేశ విభజన తరువాత పాకిస్తాన్ నుండి భారతదేశం తరలి వచ్చిన వ్యక్తులు వర్గం:ఈ వారం వ్యాసాలు వర్గం:ఉత్తమ పార్లమెంటేరియన్ అవార్డు గ్రహీతలు
ఫత్తు భిలా
ఫత్తు భిలా (195) అన్నది అమృత్‌సర్ జిల్లాకు చెందిన అమృత్‌సర్ ఒకటో తాలూకాలోని గ్రామం, ఇది 2011 జనగణన ప్రకారం 323 ఇళ్లతో మొత్తం 1664 జనాభాతో 357 హెక్టార్లలో విస్తరించి ఉంది. సమీప పట్టణమైన మజిత అన్నది 15 కి.మీ. దూరంలో ఉంది. గ్రామంలో మగవారి సంఖ్య 842, ఆడవారి సంఖ్య 822గా ఉంది. షెడ్యూల్డ్ కులాల సంఖ్య 479 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37458.
విద్యా సౌకర్యాలు
సమీప బాలబడులు (మజిత) గ్రామానికి 10 కిలోమీటర్ల కన్నా దూరంలో ఉంది. సమీప సీనియర్ మాధ్యమిక పాఠశాలలు (మజిత)గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
గ్రామంలో 1 సామాజిక ఆరోగ్య కేంద్రంఉంది. సమీప ప్రాథమిక ఆరోగ్య కేంద్రాలు గ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 పశు వైద్యశాలఉంది.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడు ఉన్నాడు/ఉన్నారు
* గ్రామంలో 1 మందుల దుకాణం ఉంది.
సమాచార, రవాణా సౌకర్యాలు
పోస్టాఫీసు ఉంది.
సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది.
పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది. ఆటోలు లేదు. సమీప ఆటోలుగ్రామానికి 5 నుంచి 10 కిలోమీటర్ల లోపే ఉంది. టాక్సీలు లేదు. సమీప టాక్సీలుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) లేదు. సమీప ఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది.
భూమి వినియోగం
ఫత్తు భిలా (195) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
తయారీ వస్తువులు, పరిశ్రమలు, ఉత్పత్తులు
ఫత్తు భిలా(195) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:అమృత్ సర్ -1 తాలూకా గ్రామాలు
అనురాధ పటేల్
అనురాధ పటేల్ (జననం 30 ఆగస్టు 1961) భారతదేశానికి చెందిన సినిమా నటి. ఆమె నటుడు అశోక్ కుమార్ మనవరాలు, నటుడు కన్వల్జిత్ సింగ్ భార్య.
వివాహం
అనురాధ పటేల్ నటుడు కన్వల్‌జిత్ సింగ్‌ను వివాహం చేసుకుంది. వారికి ఇద్దరు కుమారులు సిద్ధార్థ్, ఆదిత్య, కుమార్తె మరియం ఉన్నారు.
బయటి లింకులు
వర్గం:1961 జననాలు వర్గం:హిందీ సినిమా నటీమణులు వర్గం:మరాఠీ సినిమా నటీమణులు
జూపూడి యజ్ఞనారాయణ
జూపూడి యజ్ఞనారాయణ ప్రముఖ న్యాయవాది, రాజకీయవేత్త, కళాకారుడు.
జీవిత విశేషాలు
ఇతడు గుంటూరు జిల్లా, తెనాలి మండలానికి చెందిన కఠెవరం అనే గ్రామంలో 1915, డిసెంబరు 26వ తేదీన వెంకాయమ్మ, జగన్నాథరావు దంపతులకు జన్మించాడు. ఇతడి ప్రాథమిక విద్య తెనాలిలో జరిగింది. తరువాత గుంటూరులో బి.ఎ. చదివాడు. అటు పిమ్మట మద్రాసులో బి.ఎల్‌. పూర్తి చేశాడు. ఇతడు ఆంధ్రప్రదేశ్‌ నాటక అకాడమీలో మూడు పర్యాయాలు సభ్యుడిగా కొనసాగాడు. ఆంధ్రప్రదేశ్‌ శాసనమండలి సభ్యుడిగా ఉన్నాడు. నాటక అకాడమీలో ఉన్నపుడు సైతం నాటకరంగం అభివృద్ధికి చేపట్టాల్సిన చర్యల గురించి అనేక స్థాయిల్లో చర్చలు జరిపాడు. పేద కళాకారులకు సాయపడటం తన కర్తవ్యంగా భావించాడు. అకాడమీ ద్వారానే కాకుండా ఇతరత్రా వారికి ఆర్థిక, హార్దిక సాయం అందించాడు.
నాటకరంగం
గుంటూరులో బి.ఎ. చదువుకునే సమయంలో ఇతనికి నాటకరంగం పట్ల ఆసక్తి కలిగింది. ఇతడికి మొట్టమొదటి సారి 1935లో షేక్‌స్పియర్‌ ఆంగ్ల నాటకం ‘ట్వెల్త్‌ నైట్‌’లో పాత్ర ధరించే అవకాశం వచ్చింది. ఈయన ఆరణాల ఆంధ్రుడే అయినా ఇంగ్లీషును దొరలకి ఏమాత్రం తీసిపోనివిధంగా పలికేవాడు! మంచి జ్ఞాపకశక్తి ఉండడంతో షేక్‌స్పియర్‌ నాటకంతో అవకాశాన్ని బాగా ఉపయోగించుకుని తన పాత్రకు న్యాయం చేకూర్చాడు. ఇక అప్పట్నించీ నాటకాల జోరు మొదలైంది. డా. ముక్కామల అధ్యక్షుడిగా, ఇతడు కార్యదర్శిగా 1941లో ‘నవజ్యోతి సమితి’ అనే సంస్థను ప్రారంభించాడు. ఆ సంస్థలో ఆనాటి హేమాహేమీలందరూ సభ్యులుగానే ఉన్నారు. చిత్తూరు నాగయ్య, ముదిగొండ లింగమూర్తి, యన్టీరామారావు, శివరావు, కె.వి.ఎన్‌.రావు, ప్రభల, కొంగర జగ్గయ్య వంటివారు సభ్యులుగా ఆ సంస్థ అభ్యున్నతికి దోహదపడ్డారు. నవజ్యోతి సమితి పక్షాన ప్రదర్శితమైన అనేక నాటకాల్లో కొండవీడు, క్షమ, భక్తకబీరు, తెలుగు కోపం, దయ్యాల కొంప మొదలైనవి ఉన్నాయి. అప్పట్లో మాడపాటి రామలింగేశ్వరరావు ఆంధ్ర విజ్ఞాన లలితకళా పరిషత్తును స్థాపించాడు. ఆయన కోరిక మేరకు జూపూడి యజ్ఞానారాయణ ఆ సంస్థకు ఉపాధ్యక్షుడిగా పనిచేశాడు. అప్పుడే కురుక్షేత్రంలో దుర్యోధన పాత్రను, గయోపాఖ్యానంలో బలరాముడు మొదలైన పాత్రలను పోషిస్తూ వాటికి వన్నెతెచ్చాడు. 1958లో ఇతడు ముక్కామల, ఏకా ఆంజనేయులు వంటివారితో కలిసి ‘వైజ్ఞానిక కళాసమితి’ అనే సంస్థను స్థాపించాడు. ఆ సంస్థపక్షాన ప్రతాపరుద్రీయం, తులసీ జలంధర, విప్రనారాయణ, శ్రీకృష్ణతులాభారం, గయోపాఖ్యానం, కురుక్షేత్రం, రామదాసు, గూడుపుఠాణి వంటి పౌరాణిక, సాంఘిక, జానపద నాటకాల్లో ఎక్కువగా నటించాడు. గుంటూరులో ఎంతో ప్రజాదరణ పొందిన ‘గుంటూరు రిక్రియేషన్‌ క్లబ్‌ నాటకసమితి’కి కూడా యజ్ఞనారాయణ అధ్యక్షుడిగా ఉన్నాడు. ఆ సంస్థపక్షాన నాయకురాలు, హరిశ్చంద్ర, శ్రీకృష్ణరాయబారం, నారద సంసారం, బొబ్బిలి యుద్ధం, గయోపాఖ్యానం వంటి నాటకాలను ప్రదర్శించాడు. నలగామరాజుగా ఇతడు నాయకురాలులో ధరించిన పాత్ర, కురుక్షేత్రంలో దుర్యోధనుడి పాత్ర, బొబ్బిలి యుద్ధంలో బుస్సీ... మొదలైన పాత్రలతో ఇతడికి ­ అభిమానులు ఏర్పడ్డారు. కొన్ని నాటకాల్లో రెండు మూడు పాత్రలు కూడా ధరించిన సందర్భాలు చాలా ఉన్నాయి. ముఖ్యంగా ‘‘భక్త రామదాసు’’ నాటకంలో తానీషా పాత్ర, ధర్మకర్త రెండూ ఇతడే ధరించేవాడు! ఎంతటి గొప్ప నటులైనా సరే నాటకంలో చిన్న పాత్రల్ని కూడా ధరించడానికి సిద్ధం కావాలన్నది ఇతడి సిద్ధాంతం. 1975లో హైదరాబాద్‌లో జరిగిన ప్రపంచ తెలుగు మహాసభల్లో ‘ప్రతాపరుద్రీయం’ నాటకం ప్రదర్శించాడు. 1981లో విజయవాడలో జరిగిన సభలో ‘మయసభ’లో తన దుర్యోధన పాత్రకు సత్కారం అందుకున్నాడు. మలేసియాలో జరిగిన ప్రపంచ తెలుగు మహాసభల్లో దుర్యోధనుడిగా నటించి ప్రవాసాంధ్రుల మన్ననలు పొందాడు.
రాజకీయ రంగం
ఇతడు రాజకీయాల పట్ల ఆకర్షితుడై భారతీయ జనసంఘ్ పార్టీలో పనిచేశాడు. జనసంఘ్ పార్టీ ఆంధ్రప్రదేశ్ అధ్యక్షుడిగా పనిచేశాడు. 1971లో గుంటూరు లోక్‌సభకు జనసంఘ్ తరఫున ఎన్నికలలో నిలబడి కొత్త రఘురామయ్య చేతిలో పరాజయం పొంది రెండవస్థానంలో నిలిచాడు.1975లో ఎమర్జెన్సీ కాలంలో జైలు శిక్షను అనుభవించాడు.
మూలాలు
వర్గం:1915 జననాలు వర్గం:గుంటూరు జిల్లాకు చెందిన శాసనమండలి సభ్యులు వర్గం:గుంటూరు జిల్లా రాజకీయ నాయకులు వర్గం:గుంటూరు జిల్లా రంగస్థల నటులు
నవాబ్‌పాలెం రైల్వే స్టేషను
చరిత్ర
1893, 1896 సం.ల మధ్య కాలంలో ఈస్ట్ కోస్ట్ స్టేట్ రైల్వే, విజయవాడ, కటక్ మధ్య 1,288 కి.మీ. (800 మైళ్ళు) ట్రాఫిక్ కోసం తెరవబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేరు నుండి విజయవాడ వరకు) 1901 సం.లో మద్రాస్ రైల్వేలు స్వాదీనం చేసుకున్నాయి.
బయటి లింకులు
వర్గం:పశ్చిమ గోదావరి జిల్లా రైల్వే స్టేషన్లు వర్గం:దక్షిణ మధ్య రైల్వే స్టేషన్లు వర్గం:విజయవాడ రైల్వే డివిజను స్టేషన్లు
దువ్వూరి లలితాంబ
దువ్వూరి లలితాంబ భారత స్వాతంత్ర్యసమరయోధురాలు.
జీవిత విశేషాలు
దువ్వూరి లలితాంబ 1914 మే 14న వేపా రామేశం, లక్ష్మీనరసమ్మ దంపతులకు జన్మించింది. ఆమె తండ్రి వేపా రామేశం మద్రాస్ హైకోర్టు మాజీ ప్రధాన న్యాయమూర్తి గా ఉండేవాడు. ఆమె వాయులీన విద్వాంసురాలు, రంగస్థల కళాకారిణి, క్రీడాకారిణి, వక్త. ఆమె భర్త దువ్వూరి వెంకటరామమూర్తి ల్యూమెన్ ఎలక్ట్రికల్స్ వ్యవస్థాపకుడు. ఆమె ఎ.ఎన్.ఆర్ మహిళా భవన్ అధ్యక్షురాలిగా ఉన్న కాలంలో మహిళా సాధికారికత కోసం పనిచేసింది. దీని కోసం వివిధ కార్యక్రమాలను నిర్వహించింది. ఆమె మహిళల కోసం కుటీర పరిశ్రమలను ప్రారంభించింది. ఆమె స్వాతంత్ర్య సమరయోధురాలైన దుర్గాబాయి దేశ్‌ముఖ్ సహాయంతో నిరాశ్రయులైన మహిళల కోసం ఒక ఆశ్రమ పాఠశాలను కూడా నడిపింది. ఆమె ఆంధ్ర మహిళా సభ కు అనుబంధంగా జరిగిన కార్యక్రమాలలో పాల్గొనేది. ఆమె వివిధ సందర్భాల్లో వరద బాధితుల కోసం నిధులు సేకరించి సహాయం చేసింది. ఆమె 1940.50లలో విశాఖపట్నం లేడీస్ క్లబ్ కు అధ్యక్షురాలిగా కూడా ఉంది. ఆమె కుమారుడు డి.ఎన్.సిన్హా క్రికెట్ క్రీడా పోషకుడు.
భారత స్వాతంత్ర్య ఉద్యమం, జపనీయులు వైజాగ్‌పై బాంబు దాడి, 1971 లో నగరం తీరంలో పి ఎన్ఎ స్ ఘాజీని మునిగిపోవడం వంటి దాదాపు అన్ని చారిత్రక సంఘటనలకు లలితంబ సాక్ష్యమిచ్చింది.
మరణం
ఆమె 2016 మే 8న తన 104 ఏళ్ళ వయస్సులో మరణించింది. ఆమె చివరి కోరిక ప్రకారం పార్థివ శరీరాన్ని ఆంధ్ర మెడికల్ కళాశాలకు అందజేసారు. ఆమె కళ్ళను విశాఖపట్నంలోని మోహిసిన్ ఐ బ్యాంకుకు అందజేసారు.
అగ్ని-4
DRDO డైరెక్టర్ జనరలైన డా. విజయ్ కుమార్ సరస్వత్ క్షిపణి ప్రయోగాన్ని వీక్షించాడు. అగ్ని-4 ప్రయోగం విజయవంతం కావడంతో DRDO శాస్త్రవేత్తలను, ఉద్యోగులను, సాయుధ బలగాలనూ అతడు అభినందించాడు. ఛీఫ్ కంట్రోలర్, (మిస్సైల్స్ అండ్ స్ట్రటీజిక్ సిస్టమ్స్), అగ్ని ప్రోగ్రాము డైరెక్టరూ అయిన అవినాష్ చందర్ ఆధునిక దీర్ఘ శ్రేణి నేవిగేషన్లో ఈ క్షిపణి విజయం ఒక కొత్త యుగం అని వ్యాఖ్యానించాడు. "ఈ విజయం త్వరలో రానున్న అగ్ని-5 పరీక్ష విజయవంతం కావడానికి దోహదపడుతుంది” అని అన్నాడు.
అగ్ని-4 ప్రాజెక్టు డైరెక్టరు టెస్సీ థామస్, ఆమె బృందం క్షిపణి వ్యవస్థలను సమీకృతం చేసి విజయవంతంగా ప్రయోగించడంలో పాత్ర వహించారు. ఆమె మాట్లాడుతూ, 'క్షిపణి వ్యవస్థలో అవసరమైన అనేక వ్యవస్థలను DRDO తయారుచేసి ప్రదర్శించింది' అని చెప్పింది. వ్యూహాత్మక వార్‌హెడ్లను  మోసుకుపోగల ఈ క్షిపణిని భారీ సంఖ్యలో ఉత్పత్తి చేసి వీలైనంత త్వరలో సాయుధ బలగాలకు అందజేస్తారు. రీసెర్చ్ సెంటర్ ఇమారత్ డైరెక్టరు  ఎస్.కె.రాయ్, DRDL డైరెక్టరు పి. వేణుగోపాలన్, ASL డైరెక్టరు డా.వి.జి. శేఖరన్, ITR డైరెక్టరు ఎస్.పి. దాష్ క్షిపణి ప్రయోగాన్ని పర్యవేక్షించారు.
అభివృద్ధి
దేశీయంగా తయారైన కాంపోజిట్ రాకెట్ మోటార్లు, రింగ్ లేసర్ గైరోస్ ఆధారంగా తయారుచేసిన ఇనర్షియల్ నేవిగేషన్ వ్యవస్థ, మైక్రో నేవిగేషన్ వ్యవస్థలు శక్తివంతమైన ఆన్‌బోర్డు కంప్యూటరు, డిజిటల్ కంట్రోల్ సిస్టము వంటి అనేక వ్యవస్థలను DRDO ఈ క్షిపణి ప్రయోగం పరీక్షించి, నిరూపించింది అగ్ని-4 ఒక టన్ను బరువైన వార్‌హెడ్‌ను తీసుకుపోగలదు. పరిధి పెరిగే కొద్దీ విధ్వంసక కచ్చితత్వాన్ని కూడా పెంచుకునేలా దీన్ని డిజైను చేసారు. దీని  పొడవు 20 మీ., బరువు 17 టన్నులు. రోడ్డు మొబైలు లాంచరుతో దీన్ని ప్రయోగించవచ్చు. బాలిస్టిక్ క్షిపణి నిరోధక వ్యవస్థలను తలదన్నేలా అగ్ని-4  క్షిపణిని మెరుగుపరచే ప్రయత్నాలు  జరుగుతున్నాయి. అగ్ని-4 యొక్క రాడార్ సంతకాన్ని విశేషంగా తగ్గించి, ప్రతిదాడుల నుండి  తట్టుకునేలా దాన్ని  తీర్చిదిద్దుతున్నారు.
పరీక్ష
ఐదేళ్ళ కాలంలో అగ్ని-4 కు చేసిన పరీక్షల్లో ఒకటి విఫలమైంది. నాలుగు విజయవంతమయ్యాయి..
మూలాలు
వర్గం:భారతీయ క్షిపణులు
ఫిరోజాబాద్
ఫిరోజాబాద్ ఉత్తర ప్రదేశ్ రాష్ట్రంలో ఆగ్రాకు సమీపంలో ఉన్న నగరం. ఇది భారతదేశ గాజు తయారీ పరిశ్రమకు కేంద్రం. గాజు నాణ్యతకు, గాజు సామానులకూ ప్రసిద్ధి చెందింది.
అక్బర్ పాలనలో, నగరం ద్వారా వచ్చే ఆదాయాన్ని ఆఫ్ఘన్లు దోచుకున్నారు. పన్నులు వసూలు చేయడానికి నగరాన్ని సైనిక స్థావరం‌గా మార్చడానికి అక్బర్ తన సైన్యాన్ని తన మన్సాబ్ దారైన ఫిరోజ్ షా నేతృత్వంలో పంపాడు. ఆ నగరానికి అతని పేరే పెట్టాడు. ఫిరోజ్ షా సమాధి నేటికీ ఉంది. తొలినుండి ఇక్కడ గాజు, గాజు పనులు, చిన్న తరహా పరిశ్రమలూ ఉన్నాయి. ఫిరోజాబాద్‌లో భూస్వాములు సిద్దిఖీ, సయ్యద్, మణిహార్, పఠాన్, రాజపుత్ర కులాలకు చెందినవారు. ఫిరోజాబాద్ ఆగ్రా నుండి 37 కి.మీ. ఢిల్లీ నుండి 230 కి.మీ. దూరంలో, దక్కన్ పీఠభూమికి ఉత్తరపు అంచు వద్ద ఉంది.
చరిత్ర
ఫిరోజాబాద్ అనే పేరు అక్బర్ మన్సాబ్ దారైన ఫిరోజ్ షా పేరు మీదుగా వచ్చింది. ఇక్కడ 1566 లో కన్నౌజ్‌కు మొహద్ ఘోరి మధ్య చంద్రవార్ యుద్ధం జరిగింది. తోడర్మల్ గయ తీర్థయాత్ర కోసం ఈ పట్టణం గుండా వెళుతూండగా, అతన్ని దొంగలు దోచుకున్నారు. అతని అభ్యర్థన మేరకు అక్బర్ తన మన్సాబ్ దార్ ఫిరోజ్ షాను ఇక్కడికి పంపాడు. అతను డాటౌజీ, రసూల్పూర్, మొహమ్మద్‌పూర్ గజ్మల్‌పూర్, సుఖ్మల్‌పూర్ నిజామాబాద్, ప్రేమ్‌పూర్ రాయ్‌పురా సమీపానికి చేరుకున్నాడు.. ఫిరోజ్ షా సమాధి, కాట్రా పఠానన్ లోని అతని నివాస భవనాల శిథిలాలు ఇప్పుడు దాదాపుగా కనుమరుగయ్యాయి.
డచ్ ఈస్ట్ ఇండియా కంపెనీలో పనిచేస్తున్న వ్యాపారవేత్త పీటర్, 1632 ఆగస్టు 9 న ఫిరోజాబాద్‌ను సందర్శించి, పట్టణం మంచి స్థితిలో ఉండడం చూసాడు. 1596 లో ఫరాజ్‌ను ఒక పరగనాగా చేసినట్లు ఆగ్రా, మధుర గెజిటర్‌లో రాసారు. షాజహాన్ పాలనలో నవాబ్ సాధుల్లా ఖాన్‌కు ఫరాజ్‌ను జాగీర్ఉగా బహుకరించారు. జహంగీర్ 1605 నుండి 1627 వరకు ఇక్కడ పాలించాడు. ఎటావా, బుడాన్, మెయిన్‌పురి, ఫరాజ్ చక్రవర్తి ఫరూఖ్సియార్ ఫస్ట్ క్లాస్ మన్సబ్దార్ కింద ఉండేవి. 1737 లో మొహమ్మద్ షా పాలనలో, బాజీ రావు I ఫిరోజాబాద్‌, ఎట్మాద్పూర్లను దోచుకున్నాడు. మహావాన్ జాట్లు 1739 మే 9 న ఫిరోజాబాద్ వద్ద ఫౌజ్దార్ హకీమ్ కాజీమ్ అలీ బహదూర్ జాంగ్ పై దాడి చేసి చంపారు. జాట్లు ఫిరోజాబాద్‌ను 30 సంవత్సరాలు పాలించారు.
18 వ శతాబ్దం చివరలో, ఫిరోజాబాద్‌ను మరాఠాల సహకారంతో హిమ్మత్ బహదూర్ పాలించాడు. మరాఠాల ఫ్రెంచ్ ఆర్మీ చీఫ్ డి. వయాన్ 1794 నవంబరులో ఆయుధ కర్మాగారం స్థాపించాడు. థామస్ ట్రావింగ్ తన ట్రావెల్స్ ఇన్ ఇండియా పుస్తకంలో ఈ విషయాన్ని ప్రస్తావించాడు.
జనరల్ లెక్, జనరల్ వెల్లజల్లీలు 1802 లో ఫిరోజాబాద్‌పై దాడి చేశారు. బ్రిటిష్ పాలనలో ఫిరోజాబాద్ తొలుత ఎటావా జిల్లా లో ఉండేది కానీ కొంత కాలం తర్వాత దాన్ని అలిగర్ జిల్లా లోకి చేర్చారు. 1832 లో సదాబాద్ కొత్త జిల్లాగా సృష్టించబడినప్పుడు, ఫిరోజాబాద్‌ను అందులోకి చేర్చారు.తరువాత, 1833 లో ఆగ్రా జిల్లాకు మార్చారు. 1847 లో, ఫిరోజాబాద్‌లో లక్షల వ్యాపారం వృద్ధి చెందింది.
1857 లో, ఫిరోజాబాద్‌కు చెందిన జమీందార్ స్థానిక ప్రజలతో కలిసి స్వాతంత్ర్య సంగ్రామంలో చురుకుగా పాల్గొన్నాడు. ఉర్దూ కవి మునీర్ షికోహాబాదికి బ్రిటిష్ ఈస్ట్ ఇండియా కంపెనీ అండమాన్‌ జైలుకు పంపింది.. ఈ నగర ప్రజలు "ఖిలాఫత్ ఉద్యమం", "క్విట్ ఇండియా ఉద్యమం", "ఉప్పు సత్యాగ్రహా" లలో పాల్గొన్నారు. 1929 లో, మహాత్మా గాంధీ, 1935 లో ఖాన్ అబ్దుల్ గఫర్ ఖాన్, 1937 లో పండిట్ జవహర్ లాల్ నెహ్రూ 1940 లో సుభాస్ చంద్రబోస్లు పండిట్ బనారసీ దాస్ చతుర్వేదిని సందర్శించారు. 1989 ఫిబ్రవరి 5 న ఫిరోజాబాద్ జిల్లా స్థాపించారు. 2015 లో ఫిరోజాబాద్ మునిసిపల్ కార్పొరేషను ఏర్పడింది
భౌగోళికం
ఫిరోజాబాద్ 27.15°N, 78.42°W వద్ద సముద్ర మట్టం నుండి 164 మీటర్ల ఎత్తున ఉంది.
శీతోష్ణస్థితి
ఫిరోజాబాద్‌లో నమోదైన అతి తక్కువ ఉష్ణోగ్రత −1 °C, అత్యధిక ఉష్ణోగ్రత 48 °C
జనాభా
2011 భారత జనగణన ప్రకారం, ఫిరోజాబాద్ నగర జనాభా 6,03,797. జనాభాలో పురుషులు 53%, స్త్రీలు 47% ఉన్నారు. ఫిరోజాబాద్ అక్షరాస్యత 75.01%, జాతీయ సగటు 74% కంటే ఎక్కువ: పురుషుల అక్షరాస్యత 85.32%, స్త్రీ అక్షరాస్యత 63%. ఫిరోజాబాద్‌ జనాభాలో 16% 6 సంవత్సరాల కంటే తక్కువ వయస్సు గలవారు
రవాణా
ఫిరోజాబాద్ రైల్వే స్టేషన్ ఢిల్లీ-హౌరా రైలు మార్గంలో ఉంది. దూరప్రాంతాలకు,, దగ్గరి స్థలాలకూ పలు రైళ్ళు నడుస్తున్నాయి. న్యూఢిల్లీ, హౌరా, ముంబై, కాన్పూర్, లక్నో, జైపూర్, జమ్ము, అమృతసర్, జంషెడ్పూర్, పాట్నా, అలిగర్, ఆగ్రా, హత్రాస్, పూరి, అజ్మీర్, అంబాలా, బారెల్లీ, మధుర, ఎటావా, గోరఖ్పూర్, తుండ్లా వంటి నగరాలకు ఇక్కడి నుండి రైళ్ళున్నాయి.
పట్టణం నుండి యమునా ఎక్స్‌ప్రెస్‌వే ద్వారా ఢిల్లీకి, తాజ్ ఎక్స్‌ప్రెస్‌వేతో రాష్ట్ర రాజధాని లక్నోకూ చక్కటి రోడ్డు సౌకర్యం ఉంది.
నీటి సమస్య
కొన్ని సంవత్సరాల నుండి, ఫిరోజాబాద్ తీవ్రమైన నీటి కాలుష్య సమస్యతో బాధపడుతోంది. పరిశ్రమలు విచక్షణారహితంగా వ్యర్ధాలను విడుదల చేయడంతో నీరు కలుషితమైంది, దీనివల్ల అక్షరాలా నీటి "సంక్షోభం" ఏర్పడింది. నీరు వాడకానికి పనికిరాకుండా ఉంది. పౌరులకు ఇంట్లో నీటి శుద్ధి యంత్రాలను ఏర్పాటు చేసుకోవడం, సీసాల్లో అమ్మే నీటిని ఉపయోగించడం తప్ప మరో మార్గం లేదు.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
మా వింత గాధ వినుమా
మా వింత గాధ వినుమా, 2020 నవంబరు 13న విడుదలైన తెలుగు చలనచిత్రం. సిల్లీ మాంక్స్ స్టూడియోస్ పతాకంపై ఆదిత్య మండల దర్శకత్వం వహించిన ఈ చిత్రానికి సిద్ధు జొన్నలగడ్డ స్క్రీన్ ప్లే అందించాడు. సిద్ధు జొన్నలగడ్డ, సీరత్ కపూర్, తనికెళ్ళ భరణి, శిశిర్ శర్మ, కమల్ కామరాజు తదితరులు నటించిన ఈ చిత్రానికి శ్రీచరణ్ పాకాల – రోహిత్ – జాయ్ సంగీతం అందించారు. ఈ చిత్రం ఆహా (ఓటిటి)లో విడుదలయింది.
కథా సారాంశం
సిద్ధూ (సిద్ధు జోన్నలగడ్డ)కు జీవతమంటే నిర్లక్ష్యంగా ఉంటాడు. కొన్నేళ్లుగా తను ప్రేమిస్తున్న వినీత (సీరత్ కపూర్) ప్రేమకోసం అనేక ప్రయత్నిస్తుంటాడు. వినీత కూడా సిద్ధూను ప్రేమిస్తుంది. ఒకరోజు సిద్ధుతో కలిసి వినీత తన సోదరుడి (కమల్ కామరాజు) ప్రీ-వెడ్డింగ్ షూట్ కోసం గోవాకు వెళ్తుంది. అక్కడ అనుకోని పరిస్థితులు ఏర్పడి తాగిన మత్తులో సిద్ధూ వినీత పెళ్లి చేసుకుంటారు. ఆ పెళ్లి వీడియో అందరికి వెలుతుంది. దాంతో వాళ్ళద్దరికిలో మనస్పర్థలు వచ్చి విడిపోతారు. ఆ తరువాత ఏం జరిగిందనేది మిగతా కథ.
నిర్మాణం
కృష్ణ అండ్ హిస్ లీలా సినిమా తరువాత సిద్ధు జొన్నలగడ్డ, సీరత్ కపూర్ ఈ చిత్రంలో మళ్ళీ కలిసి నటించారు. సీరత్ కపూర్ ఈ చిత్రంలో ప్రధాన పాత్ర పోషించింది. 2020 సెప్టెంబరులో ఈ చిత్రం పోస్ట్ ప్రొడక్షన్ పూర్తయింది.
పాటలు
ఈ చిత్రానికి శ్రీచరణ్ పాకాల – రోహిత్ – జాయ్ సంగీతం అందించగా సిద్ధు జొన్నలగడ్డ, ఆదిత్య మండల పాటలు రాశారు.
ఇతర లంకెలు
వర్గం:2020 తెలుగు సినిమాలు వర్గం:తెలుగు ప్రేమకథ చిత్రాలు వర్గం:తనికెళ్ళ భరణి చిత్రాలు
శివపురం (చింతలపూడి)
శివపురం, పశ్చిమ గోదావరి జిల్లా, చింతలపూడి మండలానికి చెందిన రెవెన్యూయేతర గ్రామం
మనో శక్తి (1986 సినిమా)
మనో శక్తి 1986 ఫిబ్రవరి 20 న విడుదలైన తెలుగు సినిమా. కోణార్క్ ఇంటర్నేషనల్ ప్రొడక్షన్స్ పతాకం కింద ఈ సినిమాను ఎస్.కృష్ణంరాజు స్వీయ దర్శకత్వంలో నిర్మించాడు. కృష్ణం రాజు, శ్యామల గౌరి, విద్యాశాగర్ లు ప్రధాన తారాగణంగా నటించిన ఈ సినిమాకు నరహరి సంగీతాన్నందించాడు.
కానూ గాంధీ (శాస్త్రవేత్త)
కానూ గాంధీ (c. 1929 - 7 నవంబరు 2016) భారతీయ శాస్త్రవేత్త. ఆయన నాసా లో శాస్త్రవేత్తగా పనిచేసాడు. ఆయన మహాత్మా గాంధీ మనుమడు. ఆయన మహాత్మా గాంధీ కుమారుడైన రామదాస్ గాంధీ యొక్క కుమారుడు. ఆయన మహాత్మాగాంధీ అత్యంత సన్నిహితుల్లో ఒకడు. చిన్నప్పుడు గాంధీ వ్యక్తిగత అవసరాలను కూడా కానూయే చూసుకునేవారు.
జీవిత విశేషాలు
thumb|భీమిలి బీచ్ లో మహాత్మాగాంధీ విగ్రహం ఆయన గాంధీజీ మూడో కుమారుడు రాందాస్‌ గాంధీ పుత్రుడు. భారత దేశానికి స్వతంత్రం వచ్చాక తదనంతర పరిణామాల్లో అప్పటి భారత్‌లో అమెరికా రాయబారి జాన్ కెన్నెత్ సాయంతో మసాచుసెట్స్ ఇన్‌స్టిట్యూట్ ఆఫ్ టెక్నాలజీలో ఉన్నతవిద్యనభ్యసించే అవకాశం వచ్చింది. ఆ తర్వాత నాసా, అమెరికా రక్షణ శాఖలో ఉద్యోగం చేశారు. ఆయన మెడికల్ రీసెర్చర్ అయిన శివలక్ష్మి ని వివాహం చేసుకున్నారు. ఉప్పు సత్యాగ్రహానికి ప్రత్యక్ష సాక్షిగా నిలిచిన ఆయనకు భార్య తప్ప నా అనే వారు ఎవరూ లేరు. 40 ఏళ్లపాటు అమెరికాలో ఉన్న కానూ దంపతులు 2014లో భారత్‌కు తిరిగి వచ్చారు. వీరికి సంతానం లేదు. ఉద్యోగం ద్వారా సంపాదించినది దానధర్మాలకు ఖర్చు చేయడంతో చేతిలో చిల్లిగవ్వలేని దీనస్థితికి చేరుకున్నారు. ఈక్రమంలో అనారోగ్యం పాలైన ఆయన ఆలయ ట్రస్ట్‌ ఆధ్వర్యంలోని ఆస్పత్రిలో చికిత్స పొందారు. అక్టోబరు 22, 2016 న వచ్చిన గుండెపోటు కారణంగా కానూ పక్షవాతానికి గురయ్యారు. ఫలితంగా ఎడమవైపు శరీర భాగం చచ్చుబడిపోయింది. వెంటిలేటర్‌పై ఉన్న ఆయన పరిస్థితి మరింత విషమించడంతో కన్నుమూశారు.
దండి సత్యాగ్రహంలో
1930 మార్చి-ఏప్రిల్ లో జరిగిన దండి సత్యాగ్రహ సమయంలో గుజరాత్ లోని దండి గ్రామంలో మహాత్మాగాంధీ తో కలసి చిన్నారి కనూ గాంధీ నడిచి వెళ్తున్న ఫోటో బాగా ప్రాచుర్యంలోనికి వచ్చింది.
ఇతర లింకులు
వర్గం:1929 జననాలు వర్గం:2016 మరణాలు వర్గం:మహాత్మా గాంధీ కుటుంబం వర్గం:నాసా శాస్త్రవేత్తలు
మళ్ళీ పెళ్ళి (1970 సినిమా)
మళ్ళీ పెళ్ళి తమిళ భాషలో విజయవంతమైన జీవనాంశం చిత్రం ఆధారంగా నిర్మించబడిన తెలుగు సినిమా. ఈ సినిమా 1970 ఫిబ్రవరి 14న విడుదలయ్యింది.
కథ
జానకిరామయ్య పలుకుబడి, ఆస్తి, అంతస్తువున్న వ్యక్తి. అతని భార్య సీత. తల్లి నిర్మలమ్మ, కుమారుడు మోహన్, కోడలు జయ, కుమార్తె విజయలక్ష్మి. జానకిరామయ్య స్నేహితుడు ధర్మారావు ఓ వకీలు. అతని భార్య రాజ్యం. ఆమె తమ్ముడు పాపారావు. ధర్మారావు స్నేహితుడు చలమయ్య, అతని మేనల్లుడు వేణుగోపాల్, సోదరి విజయలక్ష్మి. తల్లిదండ్రులు లేని ఆ ఇద్దరినీ చలమయ్య పెంచి పెద్ద చేస్తాడు. లక్ష్మి కాలేజీలో చదువుతుంటుంది. వేణు ఉద్యోగం చేస్తుంటాడు. ధర్మారావు సూచనతో చలమయ్య మేనల్లుడు వేణు మంచితనం గురించి తెలుసుకున్న జానకిరామయ్య, తన కుమార్తె విజయకు అతనితో వివాహం జరిపిస్తాడు. వేణు చెల్లెలిని ఇంట్లో అంతా లక్ష్మి అని పిలవటం అలవాటు. వేణు చెల్లెలు లక్ష్మి, మెడిసిన్ చదువుతున్న శేఖర్ ప్రేమించుకుంటారు. కట్నంకోసం ఆశపడిన శేఖర్ తండ్రి ధూళిపాళ, తన కొడుక్కి వేరే సంబంధం ఖాయం చేస్తాడు. అది తప్పించుకోవటానికి శేఖర్ పిచ్చివాడిగా నటిస్తాడు. శేఖర్‌కు పెళ్లి కుదిరిందని తెలుసుకున్న లక్ష్మి ప్రమాదానికి గురై మరణిస్తుంది. లక్ష్మి, శేఖర్‌ల ప్రేమ విషయం తెలిసిన విజయ, భర్తకు ఆ సంగతి చెప్పబోయినా వీలుకాదు. శేఖర్ లక్ష్మికి వ్రాసిన ఉత్తరంలో అతడు విజయగా ప్రేమించింది తన సోదరి అని తెలియక, తన భార్య తప్పు చేసిందని భావించి. వేణు ఆమెకు కోర్టుద్వారా విడాకులిస్తాడు. పుట్టింట్లో విచారంతోవున్న విజయ పరిస్థితులు మరింత అస్తవ్యస్తంగా మారటం, మోహన్ ఇచ్చిన పేపరు ప్రకటన ద్వారా శేఖర్, వేణు ఇంటికి వచ్చి జరిగిన నిజం వెల్లడించటం, తన ప్రేయసి మరణానికి చింతించటం, నిజం తెలుసుకున్న వేణు నిరాశతో వెనుదిరిగిన విజయను గుడిలో కలుసుకొని క్షమాపణ కోరి.. విడాకులద్వారా వేరైనవారు దాన్ని రద్దుచేసికొని తిరిగి మళ్లీ పెళ్లి చేసుకోవటంతో చిత్రం ముగుస్తుంది.
బయటిలింకులు
వర్గం:కృష్ణంరాజు నటించిన సినిమాలు వర్గం:విజయనిర్మల సినిమాలు వర్గం:ప్రభాకర్ రెడ్డి నటించిన చిత్రాలు వర్గం:రేలంగి నటించిన సినిమాలు వర్గం:సత్యనారాయణ నటించిన చిత్రాలు వర్గం:ఘట్టమనేని కృష్ణ నటించిన సినిమాలు వర్గం:రాజబాబు నటించిన సినిమాలు వర్గం:సూర్యకాంతం నటించిన సినిమాలు వర్గం:ధూళిపాళ నటించిన చిత్రాలు వర్గం:నాగయ్య నటించిన సినిమాలు వర్గం:నిర్మలమ్మ నటించిన సినిమాలు
వయ్య రాజారాం
వయ్య రాజారాం తెలంగాణ దళిత కవి. అతను నెహ్రూ ప్రధానమంత్రిగా ఉన్న కాలంలో జరిగిన పోలీసు చర్యనూ విమర్శిస్తూ గళమెత్తాడు. 'రంగు రంగుల మారి నెవురయ్యా - నీ రంగు బైరంగమాయే నెవురయ్యా - కుడిన టాటాగాళ్ళు ఎడమ బిర్లాగాళ్ళు - నడినెత్తిన ట్రామసయ్య నెక్కించుక - సోషలిజమంటావు నెవురయ్యా - నీ వేషమంత దెలిసింది నెవురయ్యా' అని నిలదీశాడు. ఇతని తమ్ముడు వయ్యా సామేలు కూడా రచయితగా, తెలంగాణ సాయుధ పోరాట యోధునిగా తన సేవలనందించాడు.
జీవిత విశేషాలు
వయ్య రాజారాం జనగామ జిల్లా దేవరుప్పల గ్రామంలో జన్మించాడు. బాల్యంలో తల్లిదండ్రుల చెంత పెరిగినా కౌమర దశలో ఉద్యమ బాట పట్టాడు. 14 సంవత్సరాలకే ఆంధ్ర మహాసభలకి మారుపేరైన "సంగం"లో సభ్యునిగా చేరాడు. ఆ సభ్యత్వంకోసం అణా పైసలు సంపాదించడానికి కొన్ని రోజులు కూలీగా పనిచేశాడు. అప్పటికే అతని తండ్రి వయ్య ముత్తయ్య కూడా సంగం సభ్యునిగా ఉండేవాడు. ఐతే ఇద్దరి దారులు వేరువేరు. ఒకరు బాలసంఘం సభ్యులు. మరొకరు పార్టీ సభ్యులు. ఐనా రాజారాం పిల్లవాడిగా ఉంటూనే పెద్దలతోపాటుగా పనులు చేశాడు. ఆ ప్రాంతంలో విసునూరి దొరవారి ఆగడాలు మితిమీరిపోయాయి. దొరవారి కొడుకు బాబు దొర బయటికి వచ్చాడంటే క్రూరంగా ప్రవర్తించేవాడు. కనుపించిన ప్రతీవారి శరీరంపై బెత్తం దెబ్బలు, అతనికి వంగి దండం పెట్టకుంటే వాడిపై రాతి బరువులు వేసి శిక్షించడం, సంగంలో చేరిన వారిపై వీపు దెబ్బలు వంటి అకృత్యాలకు పాల్పడేవాడు. ఈ కారణంగా రాజారాం ఊరు విడిచిపెట్టి కొంతకాలం రహస్య జీవితం గడపాల్సి వచ్చింది. ప్రజల బాధలు చూసి విపరీతంగా చలించిపోయి వారికి ఏదైనా చేయడానికి సిద్ధపడ్డాడు. తెగింపు లేకుండా ప్రజలను కాపాడలేమని భావించాడు. శ్రమజీవి వర్గాలపైన దొరల ఆగడాలు పెరిగిపోయాయి. మంగలివాడైన దొడ్డి కొమురయ్య విసునూరి దొర తల్లి జానకమ్మ పెట్టే బాధలు తాళలేకపోయాడు. ఆమె బంట్లుఅయిన కృష్ణారెడ్డి, మసికినలి ప్రజలతో వెట్టి చాకిరి చేయించారు. అదనపు శిస్తులు వేసి డబ్బులు కట్టాలని వేధించారు. గత్యంతరం లేక అందుకు ఉద్యమించిన వారిపై కాల్పులు జరిపారు. కళ్లతో ఆ దృశ్యాల్ని చూసిన రాజారాం పళ్లు కొరికాడు. ప్రజలను పీడించే దొరల భరతం పట్టాలని పిడికిళ్లు బిగించాడు.